गुजरात के दहेज बीच पर एक ही परिवार के छह लोगों की डूबने से मौत, 2 अस्पताल में भर्ती
Breaking News Headlines Update; Dainik Bhaskar Breaking News Headlines Today, India and World Latest Pictures Videos, Pictures, and More From Dainik Bhaskar PM मोदी 3 देशों की यात्रा के लिए आज रवाना होंगे, 40 से अधिक कार्यक्रमों में शामिल होंगे -  ट्विटर के ब्लू टिक वाले सब्सक्राइबर अपलोड कर सकेंगे 2 घंटे का वीडियो, पहले लिमिट एक घंटे की थी
गुजरात के भरूच के दहेज बीच पर पिकनिक मनाने आए एक परिवार के छह लोगों की डूबने से मौत हो गई। वहीं, दो लोगों को रेस्क्यू कर अस्पताल में भर्ती कराया गया है। परिवार मुलर गांव के रहने वाला है।
आज की अन्य प्रमुख खबरें...
अब क्रेडिट और डेबिट कार्ड से 7 लाख तक इंटरनेशनल खर्च पर नहीं कटेगा TCS
विदेश में इंटरनेशनल क्रेडिट या डेबिट कार्ड से पेमेंट करने वाले लोगों के लिए अच्छी खबर है। हाल ही में सरकार ने विदेश में क्रेडिट कार्ड से लेनदेन के लिए फॉरेन एक्सचेंज मैनेजमेंट एक्ट में बदलाव किया है। नए नियमों के अनुसार शिक्षा और मेडिकल मामलों को छोड़कर किसी भी विदेशी क्रेडिट कार्ड से खरीदारी पर अब 20% टैक्स कलेक्शन एट सोर्स (TCS) लगेगा। वहीं, 7 लाख रुपये तक के इंटरनेशनल क्रेडिट कार्ड भुगतान पर TCS नहीं लगेगा।
चंडीगढ़ में तेज रफ्तार कार ने बाइक को टक्कर मारी, फुटपाथ पर चढ़ी; 3 की मौत, 4 घायल
चंडीगढ़ के धनास इलाके में एक तेज रफ्तार कार ने बाइक को टक्कर मारी और फुटपाथ पर बैठे लोगों को रौंद दिया। हादसे में 3 लोगों की मौत हो गई, वहीं 4 लोग घायल हो गए। सारंगपुर थाने के SHO रोहित कुमार ने बताया कि ज्यादा स्पीड होने की वजह से एक्सीडेंट हुआ। फुटपाथ पर चढ़ने के बाद कार पलट गई और ड्राइवर फरार हो गया। पुलिस उसकी तलाश में जुटी हुई है।
मल्टीरोल चॉपर MH-60R की INS पर पहली बार सफल लैंडिंग हुई
स्वदेशी विध्वंसक INS पर शुक्रवार को कोलकाता में पहली बार मल्टीरोल हेलीकॉप्टर MH-60R की सफल लैंडिंग हुई। इंडियन नेवी ने इसकी जानकारी दी है। अधिकारियों का कहना है कि यह उपलब्धि नेवी की एंटी-सबमरीन वारफेयर क्षमता को बढ़ाएगी। MH-60R को लॉकहीड मार्टिन ने बनाया है।
भारत में कैद 22 पाकिस्तानी नागरिकों को रिहा किया गया
भारत में कैद 22 पाकिस्तानी नागरिकों को शुक्रवार को अटारी-वाघा सीमा के रास्ते पाकिस्तान भेजा गया। इस बात की जानकारी पाकिस्तान हाई कमीशन ने एक फोटो शेयर करते हुए दी। कुछ दिनों पहले पाकिस्तान की जेल में बंद 200 के करीब भारतीय मछुआरे पाकिस्तान ने रिहा किए थे।​​​​​​
शिक्षक भर्ती घोटाला केस में TMC नेता अभिषेक बनर्जी को CBI ने समन भेजा, कल पूछताछ के लिए बुलाया
शिक्षक भर्ती घोटाले में टीएमसी नेता अभिषेक बनर्जी को CBI ने 20 मई को पूछताछ के लिए समन किया है। जांच एजेंसी का नोटिस मिलने के बाद अभिषेक ने अपने जनसंपर्क अभियान को अस्थाई रूप से रोकने का फैसला किया है। मीडिया से बात करते हुए उन्होंने कहा कि मैं आज रात कोलकाता लौट रहा हूं, कल सुबह 11 बजे CBI के सामने पेश हो जाउंगा। पढ़ें पूरी खबर...
दिल्ली एयरपोर्ट से आतंकी अर्श डल्ला के दो सहयोगी गिरफ्तार; फिलीपींस से वापस आए थे
NIA ने शुक्रवार सुबह दिल्ली एयरपोर्ट से आतंकी अर्श डल्ला के दो सहयोगियों- अमृतपाल सिंह और अमृत सिंह को गिरफ्तार किया है। ये दोनों वांटेड हैं और इनके खिलाफ NIA दिल्ली कोर्ट ने गैर-जमानती अरेस्ट वारंट जारी किए थे। ये दोनों फिलीपींस से वापस आए थे। इनके खिलाफ पंजाब में भी कई आपराधिक मामले चल रहे हैं।
NIA ने पिछले साल अगस्त में खुद संज्ञान लेकर इनके खिलाफ UAPA के तहत मामला दर्ज किया था। NIA की जांच में सामने आया है कि आरोपी प्रतिबंधित आतंकी संगठन खालिस्तान टाइगर फोर्स के लिए फंड जुटा रहे थे। वे सीमा पार से हथियार, विस्फोटक और गोला-बारूद की तस्करी करने की साजिश भी रच रहे थे। पूरी खबर पढ़ें...
दिल्ली के मंत्रियों का प्रतिनिधिमंडल उपराज्यपाल से मिलेगा
दिल्ली के मंत्रियों का प्रतिनिधिमंडल शुक्रवार को उपराज्यपाल वीके सक्सेना से मुलाकात करेगा। रिपोर्ट्स के मुताबिक ये सभी LG से सर्विस मैटर में सुप्रीम कोर्ट के आदेश को लागू करने का अनुरोध करेंगे।
पहली बार 1 लाख करोड़ पार हुआ रक्षा उत्पादन, यह पिछले साल की तुलना में 12% ज्यादा
फाइनेंशियल ईयर 2022-23 में डिफेंस प्रोडक्शन की वैल्यू पहली बार 1 लाख करोड़ रुपए के आंकड़े को पार कर गई है। इस बात की जानकारी डिफेंस मिनिस्ट्री ने दी। रक्षा मंत्रालय ने बताया कि अभी डिफेंस प्रोडक्शन की वैल्यू 1 लाख 6 हजार 800 करोड़ रुपए है। यह आंकड़ा प्राइवेट डिफेंस इंडस्ट्रीज का डेटा आने के बाद और बढ़ जाएगा।
वित्त वर्ष 2022-23 में डिफेंस प्रोडक्शन की वैल्यू में फाइनेंशियल ईयर 2021-22 की तुलना में 12% से ज्यादा की ग्रोथ हुई है। 2021-22 में यह आंकड़ा 95,000 करोड़ रुपए था।
इंडियन नेवी की वागीर सबमरीन ने समुद्र में टेस्टिंग शुरू की
इंडियन नेवी की वागीर सबमरीन ने 18 मई को समुद्र में टेस्ट शुरू कर दिया। यह प्रोजेक्ट 75 के तहत बनने वाली छठी पनडुब्बी है। इस सबमरीन को 20 अप्रैल 2022 को मझगांव डॉक शिपबिल्डर्स लिमिटेड (MDL) के कान्होजी आंग्रे वेट बेसिन से लॉन्च किया गया था। वागीर कई राउंड की टेस्टिंग पूरी करने के बाद 2024 की शुरुआत में इंडियन नेवी को सौंप दी जाएगी। पढ़ें पूरी खबर...
PM मोदी 3 देशों की यात्रा के लिए आज रवाना होंगे, 40 से अधिक कार्यक्रमों में शामिल होंगे
प्रधानमंत्री नरेंद्र मोदी जापान, पापुआ न्यू गिनी और ऑस्ट्रेलिया की छह दिनों की यात्रा पर आज रवाना होंगे। इस दौरान वे 40 से अधिक कार्यक्रमों में शामिल होंगे और दो दर्जन से अधिक वैश्विक नेताओं से मुलाकात करेंगे या द्विपक्षीय वार्ता करेंगे।
विदेशी सचिव विनय क्वात्रा ने गुरुवार को बताया कि यात्रा के पहले पड़ाव में प्रधानमंत्री 19 से 21 मई तक जापान के हिरोशिमा में जी-7 देशों के शिखर सम्मेलन में शामिल होंगे। हिरोशिमा में अमेरिकी राष्ट्रपति जो बाइडेन, जापान के PM फुमिओ किशिदा और ऑस्ट्रेलिया के पीएम एंटनी अल्बानीज समेत जी-7 देशों के अन्य नेता मौजूद रहेंगे। प्रधानमंत्री 22 मई को पापुआ न्यू गिनी जाएंगे।
ट्विटर के ब्लू टिक वाले सब्सक्राइबर अपलोड कर सकेंगे 2 घंटे का वीडियो, पहले लिमिट एक घंटे की थी
अब ट्विटर के ब्लू टिक वाले सब्सक्राइबर प्लेटफॉर्म पर 2 घंटे (8GB) का वीडियो अपलोड कर सकेंगे। ट्विटर के CEO एलन मस्क ने ट्वीट कर इसकी जानकारी दी है। पहले ये यूजर्स प्लेटफॉर्म पर 1 घंटे (2 GB) तक का वीडियो अपलोड कर सकते थे। कंपनी ने 20 अप्रैल 2023 से ब्लू टिक के लिए सब्सक्रिप्शन सर्विस शुरू की थी। इसके लिए यूजर्स को 650 रुपए का भुगतान करना पड़ता है। वहीं, सालाना सब्सक्रिप्शन लेने वाले यूजर्स को 7,800 की जगह 6,800 रुपए चुकाने होंगे।
गीता प्रेस के शताब्दी वर्ष समारोह में शामिल होंगे प्रधानमंत्री मोदी
गीताप्रेस गोरखपुर के शताब्दी वर्ष समारोह के समापन कार्यक्रम में PM नरेंद्र मोदी मुख्य अतिथि के रूप में शामिल होंगे। गीताप्रेस की स्थापना 1923 में हुई थी। ये संस्था अब तक 92 करोड़ से अधिक हिंदू धार्मिक पुस्तकों का प्रकाशन कर चुकी है। PM ऑफिस की तरफ से मोदी के आने की तारीख फाइनल नहीं की गई है। मैनेजमेंट ने 30 मई को PM से श्री शिव महापुराण के विशिष्ट अंक के विमोचन की तैयारी की है।